CELEX: 62019CA0024
Language: da
Date: 2020-06-25 00:00:00
Title: Sag C-24/19: Domstolens dom (Store Afdeling) af 25. juni 2020 — A m.fl. mod Gewestelijke stedenbouwkundige ambtenaar van het departement Ruimte Vlaanderen, afdeling Oost-Vlaanderen (anmodning om præjudiciel afgørelse fra Raad voor Vergunningsbetwistingen — Belgien) [Præjudiciel forelæggelse – direktiv 2001/42/EF – miljøkonsekvensvurdering – byggetilladelse til at opføre og drive vindmøller – artikel 2, litra a) – begrebet »planer og programmer« – betingelser for indrømmelse af tilladelse fastsat i en bekendtgørelse og et cirkulære – artikel 3, stk. 2, litra a) – nationale retsakter, der fastlægger rammerne for fremtidige anlægstilladelser til gennemførelse af projekter – ingen miljøvurdering – opretholdelse af virkningerne af de nationale retsakter og af de tilladelser, som er indrømmet i henhold hertil, efter at det er fastslået, at disse retsakter er i strid med EU-retten – betingelser]

24.8.2020   
            
            
               DA
            
            
               Den Europæiske Unions Tidende
            
            
               C 279/8
            
         
      Domstolens dom (Store Afdeling) af 25. juni 2020 — A m.fl. mod Gewestelijke stedenbouwkundige ambtenaar van het departement Ruimte Vlaanderen, afdeling Oost-Vlaanderen (anmodning om præjudiciel afgørelse fra Raad voor Vergunningsbetwistingen — Belgien)
      (Sag C-24/19) (1)
      
      (Præjudiciel forelæggelse - direktiv 2001/42/EF - miljøkonsekvensvurdering - byggetilladelse til at opføre og drive vindmøller - artikel 2, litra a) - begrebet »planer og programmer« - betingelser for indrømmelse af tilladelse fastsat i en bekendtgørelse og et cirkulære - artikel 3, stk. 2, litra a) - nationale retsakter, der fastlægger rammerne for fremtidige anlægstilladelser til gennemførelse af projekter - ingen miljøvurdering - opretholdelse af virkningerne af de nationale retsakter og af de tilladelser, som er indrømmet i henhold hertil, efter at det er fastslået, at disse retsakter er i strid med EU-retten - betingelser)
      (2020/C 279/11)
      Processprog: nederlandsk
      
         Den forelæggende ret
      
      Raad voor Vergunningsbetwistingen
      
         Parter i hovedsagen
      
      
         Sagsøgere: A, B, C, D og E
      
         Sagsøgt: Gewestelijke stedenbouwkundige ambtenaar van het departement Ruimte Vlaanderen, afdeling Oost-Vlaanderen
      
         Procesdeltager: Organisatie voor Duurzame Energie Vlaanderen VZW
      
         Konklusion
      
      
                  1)
               
               
                  Artikel 2, litra a), i Europa-Parlamentets og Rådets direktiv 2001/42/EF af 27. juni 2001 om vurdering af bestemte planers og programmers indvirkning på miljøet skal fortolkes således, at en bekendtgørelse og et cirkulære, som er vedtaget af en føderal enheds regering i en medlemsstat, og som begge indeholder forskellige bestemmelser om opførelse og drift af vindmøller, er omfattet af begrebet »planer og programmer«.
               
            
                  2)
               
               
                  Artikel 3, stk. 2, litra a), i direktiv 2001/42 skal fortolkes således, at en bekendtgørelse og et cirkulære, som begge indeholder forskellige bestemmelser om opførelse og drift af vindmøller, herunder foranstaltninger vedrørende slagskygge, sikkerhed og støjregler, udgør planer og programmer, der skal underkastes en miljøvurdering i medfør af denne bestemmelse.
               
            
                  3)
               
               
                  Når det står klart, at der skulle have været gennemført en miljøvurdering som omhandlet i direktiv 2001/42 inden vedtagelsen af den bekendtgørelse og det cirkulære, som er hjemmel for en tilladelse til opførelse og drift af vindmøller, der anfægtes for en national ret, således at disse retsakter og denne tilladelse ikke er i overensstemmelse med EU-retten, kan denne ret kun opretholde virkningerne af disse retsakter, hvis national ret tillader dette inden for rammerne af den tvist, som den er forelagt, og såfremt annullationen af denne tilladelse kan have betydelige følgevirkninger for forsyningssikkerheden med elektricitet i hele den pågældende medlemsstat og alene i den tidsperiode, som er strengt nødvendig for at afhjælpe denne ulovlighed. Det tilkommer i givet fald den forelæggende ret at foretage denne bedømmelse i tvisten i hovedsagen.
               
            
         (1)  EUT C 139 af 15.4.2019.